29 વર્ષીય વિરાટ કોહલીએ કહ્યું, 'મેચ રેફરીએ મારી સામે અખબાર ફેક્યું, જ્યાં મારી મોટી તસવીર પ્રથમ પાના પર છપાઇ હતી. હું તેમને કહી રહ્યો હતો, 'મને માફ કરી દો! કૃપયા મારી પર પ્રતિબંધ ના મુકતા!. જોકે, રંજન સારા વ્યક્તિ છે. તેમને મને સમજાવ્યું કે હું યુવા છુ અને આવી વસ્તુ થઇ જાય છે.' ટીમ ઇન્ડિયાનો કેપ્ટન આક્રમક ઉજવણી કરવા માટે જાણીતો છે.વિરાટ કોહલીને પસંદ છે કે તે વિરોધી ટીમ પર હાવી થઇને રમે. આ મામલે વિરાટે કહ્યું કે તેને ગર્વ છે કે મેદાન પર તેને પોતાના આક્રમક વ્યવહારમાં બદલાવ નથી કર્યો. વિરાટે કહ્યું તે કોઇની માટે અથવા કોઇના કહેવા પર ક્યારેય બદલાવા માંગતો નથી, તે આમ કરીને ખુશ છે. વિરાટે કહ્યું, "હું જ્યારે યુવા હતો ત્યારે જે કરતો હતો, તેની પર હસુ પણ છું. મને ગર્વ છે કે મે પોતાની રીત નથી બદલી કારણ હે હું હંમેશાથી તેવો જ રહ્યો છું. હું વિશ્વમાં કોઇને બતાવવા માટે નથી બદલાઇ શકતો હું જેવો છુ તેનાથી ખુશ છું."